ગુજરાતના નવા મુખ્યમંત્રી કોણ તે અંગે હવે ગણતરીના સમયમાં સ્પષ્ટતા થશે. પણ તે પહેલા સીએમ કરતા ડેપ્યુટી સીએમના નામે બે લોકોને લેવાની વાતે જોર પકડ્યું છે. જો કે ભાજપ દ્વારા આ અંગે સત્તાવાર જાહેર ટૂંક સમયમાં થશે તેવી સંભાવના છે. પણ તે પહેલા વિવિધ નામો અંગે ગુજરાત રાજકારણમાં ભરપૂર અટકળો ચાલી રહી છે. ત્યારે ગાંધીનગરના સૂત્રોએ જણાવ્યુ હતું કે અમિત શાહે નાયબ મુખ્યમંત્રી પદે નીતિન પટેલ તથા ગણપત વસાવાને પસંદ કર્યા છે. જોકે સત્તાવાર નામની જાહેરાત હજી પણ બાકી છે.દરમિયાન રાજયપાલ ભવન ખાતે રાજય મુખ્ય ચૂંટણી અધિકારી બી બી સ્વૈન સહિતના અધિકારીઓ પહોંચ્યા હતા. ગુજરાત વિધાનસભાની ચૂંટણીમાં ચૂંટાયેલા 182 પ્રતિનિધીઓની યાદી વિધિવત રીતે રાજ્યપાલને સોંપાઈ હતી.